## Zakon o izmjenama i dopunama Zakona o posebnim porezima na osobne automobile, ostala motorna vozila, plovila i zrakoplove

### NN 78/2012 (13.7.2012.), Zakon o izmjenama i dopunama Zakona o posebnim porezima na osobne automobile, ostala motorna vozila, plovila i zrakoplove

HRVATSKI SABOR

1837

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O POSEBNIM POREZIMA NA OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE

Proglašavam Zakon o izmjenama i dopunama Zakona o posebnim porezima na osobne automobile, ostala motorna vozila, plovila i zrakoplove, koji je Hrvatski sabor donio na sjednici 6. srpnja 2012. godine.

Klasa: 011-01/12-01/85

Urbroj: 71-05-03/1-12-2

Zagreb, 10. srpnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O POSEBNIM POREZIMA NA OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE

Članak 1.

U Zakonu o posebnim porezima na osobne automobile, ostala motorna vozila, plovila i zrakoplove (»Narodne novine« br. 139/97., 105/99., 55/00., 127/00., 107/01., 95/04., 94/09. i 21/10.) u članku 1. stavku 1. iza riječi: »vozila« zarez i riječ: »plovila« brišu se.

Članak 2.

U članku 3. stavku 1. iza riječi: »vozila« zarez i riječ: »plovila« brišu se.

Točka 4. briše se.

Dosadašnja točka 5. postaje točka 4.

Iza stavka 2. dodaje se stavak 3. koji glasi:

»(3) Plovilom iz stavka 2. ovoga članka smatra se svaki plovni objekt za sport i razonodu (brod, jahta, brodica i čamac unutarnje plovidbe) koji podliježe registraciji sukladno posebnim propisima.«.

Članak 3.

U članku 5. stavku 1. iza riječi: »motocikle« zarez i riječ: »plovila« brišu se.

Članak 4.

U članku 6. stavku 2. riječi: »plovila i« brišu se.

Stavci 6. i 7. brišu se.

Dosadašnji stavak 8. postaje stavak 6.

Članak 5.

Naziv glave VI. iznad članka 7. mijenja se i glasi: »VI. OSLOBAĐANJE OD PLAĆANJA POSEBNOG POREZA«.

U članku 7. stavci 3. i 4. brišu se.

Članak 6.

U članku 11.a stavak 1. mijenja se i glasi:

»(1) Porezni obveznici – proizvođači zrakoplova iz članka 4. stavka 1. ovoga Zakona obvezni su nadležnoj carinarnici dostavljati mjesečna i godišnje izvješće o obračunanom posebnom porezu na zrakoplove proizvedene i isporučene u Republici Hrvatskoj.«.

U stavku 3. riječi: »plovila, odnosno« brišu se.

Članak 7.

U članku 13. stavku 2. točka 1. briše se.

U dosadašnjoj točki 2., koja postaje točka 1., brojka: »5.« zamjenjuje se brojkom: »4.«, a točka na kraju rečenice zamjenjuje se zarezom.

U dosadašnjoj točki 3., koja postaje točka 2., riječ: »isporučena« zamjenjuje se riječju: »isporučene«, a riječi: »plovila, odnosno« brišu se.

Članak 8.

Stupanjem na snagu ovoga Zakona prestaju obveze proizišle iz oslobođenja od plaćanja posebnog poreza na plovila utvrđenog odobrenjem nadležne carinarnice, odnosno neplaćanja posebnog poreza na plovila primijenjenog radi obavljanja registrirane djelatnosti po osnovi Zakona o posebnim porezima na osobne automobile, ostala motorna vozila, plovila i zrakoplove (»Narodne novine« br. 139/97., 105/99., 55/00., 127/00., 107/01., 95/04., 94/09. i 21/10.).

Odredba stavka 1. ovoga članka ne utječe na porezne obveze nastale do dana stupanja na snagu ovoga Zakona.

Članak 9.

Ovaj Zakon stupa na snagu osmoga dana od dana objave u »Narodnim novinama«.

Klasa: 410-19/12-01/02

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 78/2012-1837